Ֆիլմի գաղափարը հանկարծակի է առաջ եկել: Երկար ժամանակ Չինաստանում բնակվող Ռուբեն Գինեյը մի օր թանգարանում տեսել է հայկական և պարթևական մանրադրամների մի շարք: Ցանկություն է առաջացել պատմել իր տեսածն ու զգացածը փոխանցել մյուսներին. «Հասկացա, որ Հայաստանից հազարավոր կիլոմետրեր հեռու շատ քչերը կարող են տեսնել այն, ինչ ես եմ տեսնում, տեսնել դեռ մանկուց դպրոցական դասագրքից մեզ ծանոթ մանրադրամները հեռու Չինաստանում. որոշեցի պատմել տեսածս ֆիլմի միջոցով»: